LIETUVOS RESPUBLIKOS SOCIALINĖS APSAUGOS IR DARBO MINISTRAS

LIETUVOS RESPUBLIKOS SVEIKATOS APSAUGOS MINISTRAS

LIETUVOS RESPUBLIKOS ŠVIETIMO, MOKSLO IR SPORTO MINISTRAS

LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL NARKOTIKŲ, TABAKO IR ALKOHOLIO KONTROLĖS DEPARTAMENTO

2025–2027 METŲ STRATEGINIO VEIKLOS PLANO PATVIRTINIMO

2025 m. vasario 25 d. Nr. A1-111/V-145/V-210/1V-133

Vilnius

Vadovaudamiesi Lietuvos Respublikos sveikatos sistemos įstatymo 701 straipsnio 1 dalimi,

tvirtiname Narkotikų, tabako ir alkoholio kontrolės departamento 2025–2027 metų strateginį veiklos planą (pridedama).

Socialinės apsaugos ir darbo ministrė	Inga Ruginienė

Sveikatos apsaugos ministrė	Marija Jakubauskienė

Švietimo, mokslo ir sporto ministrė	Raminta Popovienė

Vidaus reikalų ministras	Vladislav Kondratovič

PATVIRTINTA

Lietuvos Respublikos socialinės apsaugos

ir darbo ministro, Lietuvos Respublikos

sveikatos apsaugos ministro, Lietuvos

Respublikos švietimo, mokslo ir sporto

ministro ir Lietuvos Respublikos vidaus

reikalų ministro

2025 m. vasario 25 d.

įsakymu Nr. A1-111/V-145/V-210/1V-133

NARKOTIKŲ, TABAKO IR ALKOHOLIO KONTROLĖS DEPARTAMENTO

2025–2027 METŲ STRATEGINIS VEIKLOS PLANAS

(asignavimų valdytojo kodas 302610311)

I SKYRIUS

MISIJA

Sveika ir saugi visuomenė, kurioje kiekvienam žmogui siekiama padėti išvengti narkotinių ir psichotropinių medžiagų (toliau – narkotikai), tabako, tabako gaminių ir su tabako gaminiais susijusių gaminių (toliau – tabakas) ir alkoholio daromos žalos ar ją sumažinti, ir vykdyti atsakingą ir šiuolaikinius poreikius atitinkančią ūkio subjektų veiklos priežiūrą

II SKYRIUS

VALSTYBĖS VEIKLOS SRITIS IR VEIKLOS TIKSLAS

1. Atsižvelgiant į Valstybės veiklos sritims priskiriamų valstybės biudžeto asignavimų valdytojų sąrašą, patvirtintą Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos biudžeto sandaros įstatymo įgyvendinimo“, Narkotikų, tabako ir alkoholio departamentas (toliau – NTAKD) priskirtas sveikatos valstybės veiklos sričiai (kodas 11).

2. NTAKD, vadovaudamasis Narkotikų, tabako ir alkoholio kontrolės departamento nuostatų, patvirtintų Lietuvos Respublikos Vyriausybės 2011 m. vasario 23 d. nutarimu Nr. 244 „Dėl Narkotikų, tabako ir alkoholio kontrolės departamento nuostatų patvirtinimo“, 6 punktu, veikia sveikatos apsaugos ministrui pavestoje visuomenės sveikatos priežiūros, įskaitant alkoholio, narkotikų ir tabako kontrolę, valdymo srityje.

1 lentelė. Veiklos tikslas ir jo poveikio rodikliai

Veiklos tikslas ir jo poveikio rodiklis (matavimo vienetai)	Pradinė poveikio rodiklio reikšmė	Siektinos poveikio rodiklio reikšmės	Vėliausiai prieinama faktinė poveikio rodiklio reikšmė (metai)

2025 metai	2026 metai	2027 metai

Veiklos tikslas: Dalyvauti formuojant valstybės politiką narkotikų, tabako ir alkoholio vartojimo prevencijos ir kontrolės srityse, siekiant alkoholio, tabako ir narkotikų daromos žalos visuomenei sumažinimo arba jos išvengimo, ir ją įgyvendinti
Legalių alkoholinių gėrimų suvartojimas, tenkantis vienam 15 metų ir vyresniam gyventojui (litrais, absoliutaus (100 %) alkoholio)	11,0 (2023 m.)	10,4	10,2	10,0	11,0 (2023 m.)
15–64 metų Lietuvos gyventojų, nurodžiusių, kad rūkė tabako gaminius per paskutinį mėnesį, dalis (procentais)	34,9 (2021 m.)	20,0	–	–	34,9 (2021 m.)
Lietuvos gyventojų, per paskutinius 12 mėn. vartojusių narkotines ir psichotropines medžiagas, dalis (procentais)	4,5 (2021 m.)	4,0	–	–	4,5 (2021 m.)

III SKYRIUS

VEIKLOS PRIORITETAI

3.	Psichoaktyviųjų medžiagų vartojimo mažinimo politikos įgyvendinimo tęstinumas:

3.1. Užtikrinti Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų plano, patvirtinto Lietuvos Respublikos Vyriausybės 2024 m. gegužės 8 d. nutarimu Nr. 336 „Dėl Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų plano patvirtinimo“, (toliau – Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų planas) efektyvų koordinavimą, NTAKD paskirtų priemonių įgyvendinimą, stebėseną ir pažangos vertinimą, bendradarbiaujant su kitomis valstybės institucijomis, įstaigomis, prireikus ir nevyriausybinėmis organizacijomis.

3.2. Atstovauti Lietuvos Respublikos interesams Europos Sąjungos (toliau – ES) institucijose ir jų darbo organuose, tarptautinėse organizacijose.

3.3. Pasirengti pagal kompetenciją pirmininkavimui ES Tarybai 2027 metais. Rengdamasis Lietuvos pirmininkavimui ES Tarybos Narkotikų horizontalios darbo grupei 2027 metais, NTAKD aktyviai dalyvaus koordinatorių tinklo veikloje, užtikrindamas veiksmingą bendradarbiavimą su kitomis šalies institucijomis. Siekdamas sklandaus Lietuvos pirmininkavimo ES Tarybai 2027 metais proceso užtikrinimo, NTAKD vykdys pasirengimą, planuodamas reikalingus išteklius bei formuodamas komandą ir stiprindamas jos pajėgumus.

3.4. Įgyvendinti Europos narkotikų ir narkomanijos informacinio tinklo (Reitox) nacionalinio centro funkcijas Lietuvoje. Vykdyti psichoaktyviųjų medžiagų vartojimo paplitimo tyrimus, atitinkamai taikant inovatyvius metodus ir kitus sutartus įsipareigojimus.

3.5. Vykdyti nacionalinę psichoaktyviųjų medžiagų stebėseną. Sistemingai peržiūrėti nacionalinės psichoaktyviųjų medžiagų stebėsenos procesus, įskaitant teisinio reguliavimo peržiūrą, ir juos tobulinti.

4.	Psichoaktyviųjų medžiagų paklausos mažinimas bendradarbiaujant su savivalda:

4.1. Plėtoti NTAKD ir savivaldybių sukurtą bendradarbiavimo tinklą, siekiant užtikrinti nuoseklų prevencinių priemonių taikymą, dėmesį skiriant gerųjų praktikų sklaidai savivaldybėse.

4.2. Kurti psichoaktyviųjų medžiagų vartojimo prevencijos priemonių katalogą, renkant ir sisteminant institucijų (Lietuvos Respublikos sveikatos apsaugos ministerijos, Lietuvos Respublikos socialinės apsaugos ir darbo ministerijos, Lietuvos Respublikos švietimo, mokslo ir sporto ministerijos, Lietuvos Respublikos vidaus reikalų ministerijos ir kitų valstybės institucijų), savivaldybės įstaigų ir nevyriausybinių organizacijų, kurios savo kuruojamose srityse įgyvendina prevencines priemones, įgyvendinamų prevencinių priemonių aprašus, informaciją apie taikomas praktikas, metodikas, tikslines grupes, pasiektus rezultatus ir kitus su prevencija susijusius duomenis.

4.3. Siekiant įgalinti savivaldybėse įgyvendinti įrodymais grįstas psichoaktyviųjų medžiagų vartojimo prevencijos priemones, teikti metodinę pagalbą savivaldybių administracijų ir visuomenės sveikatos biurų darbuotojams.

4.4. Tobulinti darbuotojų, atsakingų už psichoaktyviųjų medžiagų vartojimo prevencijos įgyvendinimą savivaldybėse, kompetencijas, siekiant juos įgalinti pritaikyti naujausias mokslo žinias planuojant prevencines priemones.

4.5. Įgyvendinti 2022–2030 m. plėtros programos valdytojos Lietuvos Respublikos sveikatos apsaugos ministerijos sveikatos išsaugojimo ir stiprinimo plėtros programos, patvirtintos Lietuvos Respublikos Vyriausybės 2022 m. sausio 26 d. nutarimu Nr. 66 „Dėl 2022–2030 m. plėtros programos valdytojos Lietuvos Respublikos sveikatos apsaugos ministerijos sveikatos išsaugojimo ir stiprinimo plėtros programos patvirtinimo“, priemones psichoaktyviųjų medžiagų vartojimo prevencijos srityje: plėtoti ankstyvosios intervencijos programas, sukurti psichoaktyviųjų medžiagų vartojimo prevencijos ir žalos mažinimo priemones jaunimo pasilinksminimo vietose, ypač naktinio miesto aplinkoje, koordinuoti ir plėtoti metimo rūkyti telefoninės linijos veiklą.

5.	Psichoaktyviųjų medžiagų pasiūlos mažinimas:

5.1. Siekiant užtikrinti, kad teisėtoje veikloje naudojamos medžiagos nepatektų į neteisėtą apyvartą, vadovaujantis Narkotinių ir psichotropinių medžiagų pirmtakų (prekursorių) kontrolės įstatymo nuostatomis pagal kompetenciją vykdyti narkotinių ir psichotropinių medžiagų ir jų pirmtakų (prekursorių) teisėtos apyvartos kontrolę bei į oficialų sąrašą neįtrauktų medžiagų stebėseną.

5.2. Aktyviai dalyvauti ES Ankstyvojo perspėjimo tinklo veikloje ir plėsti Nacionalinį informacijos apsikeitimo tinklą, vykdyti naujų psichoaktyvų efektą sukeliančių medžiagų stebėseną ir rizikos vertinimą. Siekiant sumažinti jų pasiūlą, teikti atsakingoms institucijoms siūlymus dėl rinkos ribojimo priemonių taikymo.

5.3. Vystyti Narkotinių ir psichotropinių medžiagų ir jų prekursorių teisėtos apyvartos kontrolės informacinę sistemą (PTAKIS), optimizuojant psichoaktyviųjų medžiagų teisėtos apyvartos stebėseną bei efektyvinant subjektų veiklos priežiūrą.

5.4. Internetinėje erdvėje vykdyti veiklų, susijusių su tabako gaminiais, su tabako gaminiais susijusiais gaminiais (tabako gaminių, elektroninių cigarečių, rūkomųjų žolinių gaminių ir kt.) bei alkoholio produktais, stebėseną bei taikyti pažeidimų prevencijos priemones.

5.5. Plėtoti interaktyvų bendradarbiavimą bei veiksmų koordinavimą tarp įstaigų, įgaliotų atlikti pluoštinių kanapių gaminių ir produktų gamybos bei tiekimo rinkai priežiūrą.

5.6. Siekiant, kad į rinką nepatektų teisės aktų reikalavimų neatitinkantys gaminiai, vykdyti į Europos Komisijos bendrą registravimo portalą EU-CEG teikiamų tabako gaminių ir su tabako gaminiais susijusių gaminių gamintojų ir importuotojų pranešimų stebėseną, vertinimą ir veiksmingai taikyti ribojimo priemones.

5.7. Siekti įteisinti galimybę gauti iš tabako gaminių ir su tabako gaminiais susijusių gaminių gamintojų ir importuotojų proporcingus mokesčius už į portalą EU-CEG pateikiamus pranešimus, atsižvelgiant į 2014 m. balandžio 3 d. Europos Parlamento ir Tarybos direktyvos 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (toliau – Tabako produktų direktyva) nuostatas, kad valstybės narės gali iš gamintojų ir importuotojų imti proporcingus mokesčius už informacijos apie numatomus tiekti rinkai gaminius saugojimą, tvarkymą ir analizę.

5.8. Siekiant užtikrinti efektyvų darbą su savivaldybėmis, teikti metodinę pagalbą savivaldybėms licencijų verstis mažmenine prekyba alkoholiniais gėrimais, tabako gaminiais ir su tabako gaminiais susijusiais gaminiais išdavimo ir licencijuojamos veiklos klausimais, kitais savivaldybių kompetencijų tabako, tabako gaminių ir su tabako gaminiais susijusių gaminių ir alkoholio kontrolės srityje klausimais.

IV SKYRIUS

PROGRAMOS

6. NTAKD įgyvendina 2 programas: 11-001 (F) Funkcinė vykdymo programa „Narkotikų, tabako ir alkoholio priežiūros bei vartojimo prevencijos užtikrinimas“ ir 11-002 (V) Valdymo programa „Narkotikų, tabako ir alkoholio kontrolės departamento valdymo programa“.

11-002 (V) PROGRAMA Narkotikų, tabako ir alkoholio kontrolės departamento valdymo programa 11-001 (F) PROGRAMA Narkotikų, tabako ir alkoholio priežiūros bei vartojimo prevencijos užtikrinimas

2 lentelė. 2025–2027 metų asignavimų ir kitų lėšų pasiskirstymas pagal valstybės veiklos sritis ir programas (tūkst. eurų)

Eil. Nr.	Valstybės veiklos srities pavadinimas, programos kodas ir pavadinimas	2025 metų asignavimai	2026 metų asignavimai	2027 metų asignavimai

iš viso	iš jų darbo užmokesčiui	iš viso	iš jų darbo užmokesčiui	iš viso	iš jų darbo užmokesčiui
1	2	3	4	5	6	7	8
1.	11 Sveikatos valstybės veiklos sritis	1 484,0	1 145,0	1 555,0	1 217,0	1 531,0	1 193,0
1.1	11-001 (F) Narkotikų, tabako ir alkoholio priežiūros bei vartojimo prevencijos užtikrinimas	150,0	0,0	140,0	0,0	140,0	0,0
1.2	11-002 (V) Narkotikų, tabako ir alkoholio kontrolės departamento valdymo programa	1 334,0	1 145,0	1 415,0	1 217,0	1 391,0	1 193,0
IŠ VISO	1 484,0	1 145,0	1 555,0	1 217,0	1 531,0	1 193,0
Iš jų pažangos ir regioninių pažangos priemonių
Iš jų tęstinės veiklos priemonių	1 484,0	1 145,0	1 555,0	1 217,0	1 531,0	1 193,0
Iš jų pervedimų priemonių
Iš jų Lietuvos Respublikos valstybės biudžetas (įskaitant Europos Sąjungos ir kitos tarptautinės finansinės paramos lėšas)	1 484,0	1 145,0	1 555,0	1 217,0	1 531,0	1 193,0
Iš jų kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos)
Asignavimų pokytis, palyginti su ankstesnių metų patvirtintais asignavimais	46,0	55,0	71,0	72,0	-24,0	-24,0
Iš jų pažangos ir regioninių pažangos priemonių	0,0	0,0	0,0	0,0	0,0	0,0
Iš jų tęstinės veiklos priemonių	46,0	55,0	71,0	72,0	-24,0	-24,0
Iš jų pervedimų priemonių	0,0	0,0	0,0	0,0	0,0	0,0

1 grafikas. 2025–2027 metų asignavimų pasiskirstymas pagal programas

11. SVEIKATOS VALSTYBĖS VEIKLOS SRITIS 1 programa. 01-001 (F) NARKOTIKŲ, TABAKO IR ALKOHOLIO PRIEŽIŪROS BEI VARTOJIMO PREVENCIJOS UŽTIKRINIMAS

7. NTAKD, įgyvendindamas 11-001 (F) programos „Narkotikų, tabako ir alkoholio priežiūros bei vartojimo prevencijos užtikrinimas“, vadovaujasi Narkotikų, tabako ir alkoholio kontrolės departamento 2025–2027 m. strateginio veiklos plano III skyriuje aprašytais veiklos prioritetais.

8. 11-001 (F) programos „Narkotikų, tabako ir alkoholio priežiūros bei vartojimo prevencijos užtikrinimas“ įgyvendinimas užtikrins narkotikų, tabako ir alkoholio priežiūros ir vartojimo prevencijos politikos įgyvendinimo tęstinumą. Be to, siekiama stiprinti visuomenės narių sveikatą, gerovę ir saugumą, mažinant narkotikų, tabako ir alkoholio vartojimo žalą, jų pasiūlą bei paklausą, derinant švietimo, prevencijos, gydymo, žalos mažinimo veiksmus tarpusavyje.

9. 11-001 (F) programa „Narkotikų, tabako ir alkoholio priežiūros bei vartojimo prevencijos užtikrinimas“ vykdoma vadovaujantis Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo
2024–2026 metų planu, 2021–2025 m. ES narkotikų strategija, paskelbta Tarybos 2021 m. kovo 24 d. pranešimu (2021/C 102 I/01), kitais Lietuvos Respublikos ir ES teisės aktais, susijusiais su NTAKD vykdomomis funkcijomis bei Pasaulio sveikatos organizacijos, ES narkotikų agentūros (toliau – EUDA) ir ES institucijų rekomendacijomis.

10. Vadovaudamasis Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų planu, NTAKD koordinuos ir vykdys pažangos stebėseną, kuri padės laiku reaguoti į iššūkius ir sudarys galimybę tobulinti politiką, siekiant ilgalaikių rezultatų nacionaliniu lygmeniu su psichoaktyviosiomis medžiagomis susijusiose srityse.

11. NTAKD kartu su Sveikatos apsaugos ministerija įgyvendins Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų plane numatytas atitinkamas pažangos ir tęstinės veiklos priemones, t. y. bus parengtas ir išbandytas mokslo duomenimis ir užsienio gerąja praktika grįstas psichoaktyviųjų medžiagų vartojimo integruotos prevencijos modelis, saugaus naktinio gyvenimo užtikrinimo modelis, įstatyminiu lygmeniu įtvirtinta už psichoaktyviųjų medžiagų kontrolės ir prevencijos koordinavimą atsakinga struktūra savivaldybėje ir pan. Taip pat bus įgyvendintas psichoaktyviųjų medžiagų vartojimo prevencijos kokybės ir veiksmingumo didinimui skirtas projektas.

12. Įgyvendinant Europos narkotikų ir narkomanijos informacinio tinklo (Reitox) nacionalinio kontaktinio centro funkcijas Lietuvoje, planuojama sistemingai peržiūrėti nacionalinės psichoaktyviųjų medžiagų stebėsenos procesus, įskaitant ir teisinio reguliavimo peržiūrą, bei juos tobulinti.

13. Stebėsenos stiprinimas bus glaudžiai susijęs ir su nauju EUDA, pradėjusios veikti 2024 m. liepos 2 d., mandatu pagal 2023 m. birželio 27 d. Europos Parlamento ir Tarybos Reglamentą (ES) 2023/1322 dėl ES narkotikų agentūros (EUDA), kuriuo panaikinamas Reglamentas (EB) Nr. 1920/2006. Pagal naujus EUDA prioritetus pagrindinis dėmesys bus skiriamas duomenų rinkimo ir stebėjimo veiklos peržiūrai ir naujų konceptualių stebėsenos veiklos sistemų parengimui. Naujų veiklų įgyvendinimui didesnius pajėgumus turės skirti ir Europos narkotikų ir narkomanijos informacinio tinklo (Reitox) nacionaliniai kontaktiniai centrai.

14. Atsižvelgiant į Reglamentą (ES) 2023/1322, Europos narkotikų ir narkomanijos informacinio tinklo (Reitox) nacionaliniai centrai turės būti vertinami ir sertifikuojami. NTAKD toks vertinimas bus atliekamas pirmą kartą, šis procesas turės būti užbaigtas iki 2026 m. liepos 3 d.

15. 2025 m. bus atliekamas vienas svarbiausių psichoaktyviųjų medžiagų vartojimo bendrojoje populiacijoje tyrimas. Taip pat planuojamas Tabako gaminių ir su tabako gaminiais susijusių gaminių vartojimo daromos ekonominės žalos sveikatai ir ūkiui įvertinimo tyrimas. Kaip ir kasmet, bus organizuojami medžiagų likučių panaudotuose švirkštuose ir nuotekų tyrimai, finansuojami EUDA. Be to, bus galimybė atlikti papildomą Lietuvos ESPAD tyrimo analizę, palyginančią rezultatus su kitomis Europos valstybėmis.

16. 2025–2027 m. laikotarpiu psichoaktyviųjų medžiagų vartojimo prevencijos srityje dėmesys bus skiriamas tarpinstitucinio bendradarbiavimo koordinavimui, siekiant sumažinti psichoaktyviųjų medžiagų vartojimo paklausą. Bendradarbiavimas bus nukreiptas dviem kryptimis: su savivaldybėmis ir su kitomis valstybės institucijomis, veikiančiomis šioje srityje. Nuo 2024 m. savivaldybėse pradėta kurti ir puoselėjama darbuotojų, atsakingų už prevenciją, tinklaveika.

17. Siekiant efektyvinti psichoaktyviųjų medžiagų vartojimo prevenciją, ypatingas dėmesys bus skiriamas už šios srities savivaldybėse įgyvendinimą atsakingų darbuotojų kompetencijoms tobulinti. Tobulindami kompetencijas pagal EUDA Europos prevencijos mokymo programą, specialiai sukurtą sprendimus, nuomonę ir politiką formuojantiems asmenims suteikti esmines prevencijos žinias apie veiksmingiausias įrodymais pagrįstas prevencijos priemones ir metodus, darbuotojai bus įgalinti pritaikyti naujausias mokslo žinias planuojant ir finansuojant prevencines priemones.

18. Siekiant apsaugoti jaunus asmenis, kuriems psichoaktyviųjų medžiagų vartojimas kelia itin didelį pavojų, prioritetas bus teikiamas konkrečioms priemonėms, padedančioms mažinti elektroninių cigarečių, kaitinamųjų gaminių ir vis labiau plintančių pluoštinių kanapių gaminių vartojimą tarp vaikų ir paauglių. NTAKD stiprins bendradarbiavimą su visuomenės sveikatos biurais, ne tik dalindamasis naujausiais tyrimais, bet ir plėtodamas praktinius prevencijos įrankius, skirtus savivaldybių visuomenės sveikatos darbuotojams. Šie darbuotojai aktyviai integruos šias žinias ir priemones mokyklų bendruomenėse, kad būtų pasiektas tiesioginis moksleivių įsitraukimas į prevencijos programas.

19. Siekiant mažinti naujų psichoaktyviųjų medžiagų pasiūlą, bus atliekama naujų psichoaktyvų efektą sukeliančių medžiagų pasiūlos rinkoje analizė ir rizikos vertinimas, visuomenė informuojama apie nustatytas pavojingas svaiginimosi tikslais vartojamas psichoaktyviąsias medžiagas bei jų keliamas grėsmes. Bus vystoma nacionalinė Ankstyvojo perspėjimo sistema, įtraukiant daugiau valstybinių institucijų ir nevyriausybinių organizacijų, taip užtikrinant glaudesnį bendradarbiavimą bei gerinant atsakingų asmenų informuotumą apie naujų psichoaktyviųjų medžiagų patekimą į rinką.

20. Užkertant kelią galimoms diversijoms, kai cheminės medžiagos iš teisėtos apyvartos patenka į neteisėtas veiklas, bus vystomas glaudesnis bendradarbiavimas su asocijuotomis struktūromis ir privačiu sektoriumi, kurie savo teisėtoje veikloje naudoja narkotines ir psichotropines medžiagas bei jų prekursorius.

21. Siekdamas efektyvinti teisėtoje veikloje naudojamų narkotinių, psichotropinių medžiagų bei jų prekursorių kontrolę ir nesukeldamas papildomos administracinės naštos verslui, NTAKD efektyviai taikys inovatyvias šių medžiagų tiekimo rinkai ir teisėtos apyvartos stebėsenos priemones, optimizuojant ir vystant Narkotinių ir psichotropinių medžiagų ir jų prekursorių teisėtos apyvartos kontrolės informacinę sistemą (PTAKIS).

22. Narkotinės ir psichotropinės medžiagos gali būti naudojamos moksliniams tyrimams bei eksperimentinei plėtrai. NTAKD skirs ypatingą dėmesį mokslo įstaigoms, siekdamas gerinti jų informuotumą apie galimybes naudoti šias medžiagas mokslinėje veikloje bei apie šiai veiklai taikomus reikalavimus.

23. Siekiant didinti ūkio subjektų bei visuomenės informuotumą, dėmesys ir toliau bus skiriamas ūkio subjektų bei visuomenės švietimui, metodinei pagalbai bei konsultacijų teikimui. Bus ir toliau stiprinamas bendradarbiavimas su kitomis ūkio subjektų priežiūros funkcijas atliekančiomis institucijomis – bendrų priežiūros veiklų koordinavimas bei būtinų priežiūros veiksmų atlikimas. Ūkio subjektų, vykdančių veiklą, susijusią su alkoholiniais gėrimais, tabako gaminiais ir su jais susijusiais gaminiais, planinių patikrinimų metu prioritetas bus skiriamas didžiausią riziką keliantiems ūkio subjektams, taikant efektyviausias priežiūros priemones.

24. Užtikrinant Lietuvos Respublikos pluoštinių kanapių įstatymo nuostatų įgyvendinimą, toliau bus plėtojamas bendradarbiavimas tarp institucijų, įgaliotų pagal kompetenciją atlikti pluoštinių kanapių gaminių ir produktų gamybos bei tiekimo rinkai priežiūrą. Įvertinus pluoštinių gaminių rinką bei iššūkius, su kuriais susiduria priežiūrą vykdančios institucijos, bus tęsiamas aktyvus darbas Pluoštinių kanapių įstatymo nuostatų įgyvendinimo gerinimo bei pluoštinių kanapių reglamentavimo tobulinimo tarpinstitucinėje darbo grupėje, sudarytoje NTAKD direktoriaus 2024 m. gegužės 10 d. įsakymu
Nr. T1-30 „Dėl Lietuvos Respublikos pluoštinių kanapių įstatymo nuostatų įgyvendinimo gerinimo bei pluoštinių kanapių gaminių reglamentavimo tobulinimo tarpinstitucinės darbo grupės sudarymo“.

25. Siekiant užkirsti kelią elektroninių cigarečių ir jų papildymo priemonių, taip pat pluoštinių kanapių tabako gaminių bei su tabako gaminiais susijusių gaminių nuotolinei prekybai ir reklamai, priežiūros veiksmai bus skiriami internetinei erdvei stebėti. Nustačius daromus pažeidimus, atsakingi asmenys bus patraukti administracinėn atsakomybėn, o ūkio subjektams bus taikomos ekonominės sankcijos.

26. Įgyvendinant administracinių elektroninių paslaugų plėtrą ir siekiant užtikrinti dar didesnį ūkio subjektų, dokumentus licencijoms įsigyti teikiančių elektroniniu būdu, skaičių, ūkio subjektai ir toliau bus skatinami teikti paraiškas įsigyti licencijas ir leidimus elektroninėmis priemonėmis. Paraiškų ir dokumentų pateikimas elektroniniu būdu leidžia saugiai ir patogiai naudotis paslaugomis, gerina teikiamų paslaugų kokybę. Siekiant dar efektyvesnio elektroninių administracinių paslaugų teikimo, bus inicijuotas jau sukurtų elektroninių paslaugų teikimo proceso tobulinimas, prioritetą teikiant greitesniam informacijos, kuri yra reikalinga išduodant licencijas, gavimui iš valstybės informacinių sistemų ir registrų.

27. Siekiant sumažinti su tabako gaminiais susijusių gaminių vartojimo neigiamą poveikį žmonių sveikatai ir ypatingą dėmesį skiriant skonių ir kvapų draudimo elektroninėse cigaretėse ir jų pildyklėse nuostatoms, su Lietuvos kompetentingomis institucijomis bus keičiamasi į Europos Komisijos bendrą registravimo portalą EU-CEG gaunama informacija apie galimai teisės aktų reikalavimų neatitinkančius gaminius bei veiksmingai taikomos ribojimo priemonės, vertinant gamintojų ir (ar) importuotojų į
EU-CEG portalą pateiktus pranešimus apie gaminius, skirtus Lietuvos rinkai. Taip pat, atsižvelgiant į Tabako produktų direktyvos nuostatas, kad valstybės narės gali iš gamintojų ir importuotojų imti proporcingus mokesčius už informacijos apie numatomus tiekti rinkai gaminius saugojimą, tvarkymą ir analizę, bus siekiama įteisinti galimybę gauti iš tabako gaminių ir su tabako gaminiais susijusių gaminių gamintojų ir importuotojų proporcingus mokesčius už į EU-CEG portalą teikiamus pranešimus.

28. 11-001 (F) programos tikslas: Užtikrinti efektyvią narkotinių ir psichotropinių medžiagų ir jų pirmtakų (prekursorių), tabako, su tabako gaminiais susijusių gaminių ir alkoholio produktų teisėtos apyvartos priežiūrą bei vartojimo prevencijos koordinavimą.

29. 11-001 (F) programos „Narkotikų, tabako ir alkoholio priežiūros bei vartojimo prevencijos užtikrinimas“ tikslui pasiekti planuojami 2 tęstinės veiklos uždaviniai: 11-001-11-01 (T) Mažinti psichoaktyviųjų medžiagų paklausą ir pasiūlą; 11-001-11-02 (T) Užtikrinti psichoaktyviųjų medžiagų vartojimo paplitimo, padarinių ir paklausos bei pasiūlos mažinimo priemonių taikymo stebėseną. Šiuos uždavinius įgyvendins 13 tęstinių veiklos priemonių, iš jų – 4 nefinansinės priemonės.

30. Uždaviniai, priemonės ir joms numatyti asignavimai nurodyti 3 lentelėje „2025–2027 metų
(11-001) (F) programos „Narkotikų, tabako ir alkoholio priežiūros bei vartojimo prevencijos užtikrinimas“ uždaviniai, priemonės, asignavimai ir kitos lėšos (tūkst. eurų)“, o jų siekiami pagrindiniai veiklos rezultatai – 4 lentelėje „Programos uždaviniai, priemonės, stebėsenos rodikliai ir jų reikšmės“.

31. 11-001 (F) programa „Narkotikų, tabako ir alkoholio priežiūros bei vartojimo prevencijos užtikrinimas“ tęstinė.

32. 11-001 (F) programos „Narkotikų, tabako ir alkoholio priežiūros bei vartojimo prevencijos užtikrinimas“ koordinatorius – NTAKD direktorė Rita Sketerskienė, el. p. rita.sketerskiene@ntakd.lt,
tel. +370 657 15037, adresas: Šv. Stepono 27A, Vilnius.

2 grafikas. Programa „Narkotikų, tabako ir alkoholio priežiūros bei vartojimo prevencijos užtikrinimas“ ir jos uždaviniai

11. SVEIKATOS VALSTYBĖS VEIKLOS SRITIS

FUNKCIJŲ VYKDYMO PROGRAMA

11-001 (F) NARKOTIKŲ, TABAKO IR ALKOHOLIO PRIEŽIŪROS BEI VARTOJIMO PREVENCIJOS UŽTIKRINIMAS

TĘSTINĖS VEIKLOS UŽDAVINIAI

11-001-11-01 MAŽINTI PSICHOAKTYVIŲJŲ MEDŽIAGŲ PAKLAUSĄ IR PASIŪLĄ 11-001-11-02 UŽTIKRINTI PSICHOAKTYVIŲJŲ MEDŽIAGŲ VARTOJIMO PAPLITIMO, PADARINIŲ IR PAKLAUSOS BEI PASIŪLOS MAŽINIMO PRIEMONIŲ TAIKYMO STEBĖSENĄ

3 lentelė. 2025–2027 metų 11-001(F) programos „Narkotikų, tabako ir alkoholio priežiūros bei vartojimo prevencijos užtikrinimas“ uždaviniai, priemonės, asignavimai ir kitos lėšos (tūkst. eurų)

Valstybės veiklos srities, programos, uždavinio, priemonės kodas, požymis	Uždavinio, priemonės pavadinimas	2025 metų asignavimai	2026 metų asignavimai	2027 metų asignavimai	Vyriausybės programos nuostatų įgyvendinimo plano, Nacionalinės darbotvarkės*, NPP ir (arba) nacionalinės plėtros programos akronimas ir elemento kodas

iš viso	iš jų darbo užmokesčiui	iš viso	iš jų darbo užmokesčiui	iš viso	iš jų darbo užmokesčiui

1	2	3	4	5	6	7	8	9
11-001-11-01 (T)	Mažinti psichoaktyviųjų medžiagų paklausą ir pasiūlą	120,0	0,0	110,0	0,0	110,0	0,0
11-001-11-01-01 (TN)	Koordinuoti Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų plano įgyvendinimą	0,0	0,0	0,0	0,0	0,0	0,0
11-001-11-01-02 (TP)	Bendradarbiaujant su valstybės institucijomis, užtikrinti Lietuvos Respublikos pozicijų rengimą, derinimą ir pristatymą ES ir tarptautiniuose forumuose	35,0	0,0	25,0	0,0	25,0	0,0
11-001-11-01-03 (TP)	Įgyvendinti Europos narkotikų ir narkomanijos informacinio tinklo (Reitox) nacionalinio centro funkcijas Lietuvoje	10,0	0,0	10,0	0,0	10,0	0,0
11-001-11-01-04 (TP)	Suteikti metodinę pagalbą savivaldybėms, siekiant įgalinti savivaldybes vykdyti poreikius atitinkančias įrodymais grįstas prevencijos priemones	20,0	0,0	20,0	0,0	20,0	0,0
11-001-11-01-05 (TP)	Veiksmingai koordinuoti ir vykdyti subjektų, kurių veikla susijusi su tabako gaminių, su jais susijusių gaminių ir alkoholio teisėta apyvarta, veiklos priežiūrą	5,0	0,0	5,0	0,0	5,0	0,0	ND*
11-001-11-01-06 (TP)	Veiksmingai koordinuoti ir vykdyti subjektų, kurių veikla susijusi su narkotinių ir psichotropinių medžiagų bei jų pirmtakų (prekursorių) teisėta apyvarta, veiklos priežiūrą	1,0	0,0	1,0	0,0	1,0	0,0	ND*
11-001-11-01-07 (TP)	Atlikti pluoštinių kanapių tabako gaminių ir su tabako gaminiais susijusių gaminių gamybos, tiekimo rinkai bei tetrahidrokanabinolio (THC) kiekio šiuose gaminiuose ir šių gaminių gamybos metu susidarančiuose tarpiniuose produktuose priežiūros funkcijas	9,0	0,0	9,0	0,0	9,0	0,0
11-001-11-01-08 (TN)	Išduoti tabako, tabako gaminių, su tabako gaminiais susijusių gaminių, alkoholio produktų gamybos ir didmeninės prekybos, narkotinių ir psichotropinių medžiagų ir jų prekursorių licencijas, pažymėjimus, leidimus pirkti ir (ar) naudoti etilo alkoholį ir leidimus pluoštinių kanapių gaminių gamybai	0,0	0,0	0,0	0,0	0,0	0,0
11-001-11-01-09 (TN)	Atlikti tabako gaminių ir su jais susijusių gaminių gamintojų ir (ar) importuotojų EU-CEG portale pateiktų pranešimų apie gaminius, skirtus Lietuvos rinkai, vertinimą	0,0	0,0	0,0	0,0	0,0	0,0	ND*
11-001-11-01-10 (TP)	Plėtoti socialinį dialogą su asocijuotomis ūkio subjektų struktūromis dėl psichoaktyviųjų medžiagų pasiūlos mažinimo	5,0	0,0	5,0	0,0	5,0	0,0	ND*
11-001-11-01-11 (TP)	Vykdyti narkotinių ir psichotropinių medžiagų ir jų prekursorių teisėtos apyvartos kontrolę naudojant inovatyvias formas (priemones) ir plėtoti Narkotinių ir psichotropinių medžiagų ir jų prekursorių teisėtos apyvartos kontrolės informacinę sistemą (PTAKIS) efektyviai šių medžiagų apyvartos stebėsenai užtikrinti	35,0	0,0	35,0	0,0	35,0	0,0
11-001-11-02 (T)	Užtikrinti psichoaktyviųjų medžiagų vartojimo paplitimo, padarinių ir paklausos bei pasiūlos mažinimo priemonių taikymo stebėseną	30,0	0,0	30,0	0,0	30,0	0,0
11-001-11-02-01 (TN)	Vykdyti naujų psichoaktyvų efektą sukeliančių medžiagų stebėseną, atlikti analizę ir rizikos vertinimą bei teikti siūlymus dėl rinkos ribojimo priemonių taikymo	0,0	0,0	0,0	0,0	0,0	0,0	ND*
11-001-11-02-02 (TP)	Atlikti tabako ir alkoholio produktų prekybos, gamybos, etilo alkoholio pirkimo ir panaudojimo duomenų analizę bei vykdyti psichoaktyviųjų medžiagų vartojimo, jų daromos ekonominės žalos sveikatai ir ūkiui stebėseną	30,0	0,0	30,0	0,0	30,0	0,0
1. Lietuvos Respublikos valstybės biudžetas, iš viso	150,0	0,0	140,0	0,0	140,0	0,0
iš jo: 1.1. valstybės biudžeto lėšos	150,0	0,0	140,0	0,0	140,0	0,0
1.2. bendrojo finansavimo lėšos
1.3. ES ir kitos tarptautinės finansinės paramos lėšos
1.4. tikslinės paskirties lėšos ir pajamų įmokos
1.5. dotacijos savivaldybių biudžetams
2. Kiti šaltiniai (ES finansinė parama projektams įgyvendinti ir kitos teisėtai gautos lėšos, nurodant atskirus šaltinius)
Iš viso programos pažangos ir regioninėms pažangos priemonėms finansuoti
Iš jų Lietuvos Respublikos valstybės biudžeto lėšomis finansuojamoms pažangos priemonėms
Iš jų iš kitų šaltinių finansuojamoms pažangos priemonėms
Iš viso programos tęstinės veiklos ir pervedimų priemonėms finansuoti	150,0	0,0	140,0	0,0	140,0	0,0
Iš jų Lietuvos Respublikos valstybės biudžeto lėšomis finansuojamoms tęstinės veiklos ir pervedimų priemonėms	150,0	0,0	140,0	0,0	140,0	0,0
Iš jų iš kitų šaltinių finansuojamoms tęstinės veiklos ir pervedimų priemonėms
Iš viso programai finansuoti (1+2)	150,0	0,0	140,0	0,0	140,0	0,0

4 lentelė. Programos uždaviniai, priemonės, stebėsenos rodikliai ir jų reikšmės

Stebėsenos rodiklio kodas	Uždavinių, priemonių, stebėsenos rodiklių pavadinimai ir matavimo vienetai	Stebėsenos rodiklių reikšmės	Susijęs strateginio planavimo dokumentas (VPNĮP, ND, NPP, PP, RPP)

2025 metai	2026 metai	2027 metai

1	2	3	4	5	6
11-001-11-01 (T) uždavinys. Mažinti psichoaktyviųjų medžiagų paklausą ir pasiūlą
E-11-001-11-01-01	Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų plano priemonių įvykdymo pažanga (procentais)	100	100	100
E-11-001-11-01-02	Ūkio subjektų, teigiamai vertinančių NTAKD suteiktą metodinę pagalbą dėl teisės aktų reikalavimų taikymo (procentais)	80	80	80
E-11-001-11-01-03	Savivaldybių, teigiamai vertinančių metodinę pagalbą dėl psichoaktyviųjų medžiagų vartojimo prevencijos priemonių įgyvendinimo, dalis (procentais)	60	65	70
11-001-11-01 (T) uždavinio 11-001-11-01-01 (TN) priemonė: Koordinuoti Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų plano įgyvendinimą
R-11-001-11-01-01-01	Lietuvos Respublikos Vyriausybei pateikta Nacionalinės darbotvarkės narkotikų, tabako ir alkoholio kontrolės, vartojimo prevencijos ir žalos mažinimo klausimais iki 2035 metų įgyvendinimo 2024–2026 metų plano metinė pažangos ataskaita	1	1	1
11-001-11-01 (T) uždavinio 11-001-11-01-02 (TP) priemonė: Bendradarbiaujant su valstybės institucijomis, užtikrinti Lietuvos Respublikos pozicijų rengimą, derinimą ir pristatymą ES ir tarptautiniuose forumuose
R-11-001-11-01-02-01	Dalyvauta ir atstovauta Lietuvai ES Tarybos Narkotikų horizontaliojoje darbo grupėje (HDG) (procentais)	100	100	100
11-001-11-01 (T) uždavinio 11-001-11-01-03 (TP) priemonė: Įgyvendinti Europos narkotikų ir narkomanijos informacinio tinklo (Reitox) nacionalinio centro funkcijas Lietuvoje
R-11-001-11-01-03-01	Dalyvauta Europos narkotikų ir narkomanijos informacinio tinklo (Reitox) vadovų, ekspertiniuose ir ad hoc darbo grupių susitikimuose, (skaičius)	10	10	10
11-001-11-01 (T) uždavinio 11-001-11-01-04 (TP) priemonė: Suteikti metodinę pagalbą savivaldybėms, siekiant įgalinti jas vykdyti poreikius atitinkančius įrodymais grįstas prevencijos priemones
R-11-001-11-01-04-01	Išbandytų psichoaktyviųjų medžiagų prevencijos ar ankstyvosios intervencijos priemonių (integruotos prevencijos modelis, ankstyvoji intervencijos programa, naktinio gyvenimo užtikrinimo modelis ir kt.) (kaupiamieji vienetai)	1	2	3
11-001-11-01 (T) uždavinio 11-001-11-01-05 (TP) priemonė: Veiksmingai koordinuoti ir vykdyti subjektų, kurių veikla susijusi su tabako gaminių, su jais susijusių gaminių ir alkoholio teisėta apyvarta, veiklos priežiūrą
R-11-001-11-01-05-01	Didelės ir vidutinės rizikos grupėms priklausančių ūkio subjektų planinių patikrinimų dalis alkoholio produktų ir tabako gaminių ir su jais susijusių gaminių priežiūros srityje, palyginti su visais planiniais patikrinimais (procentais)	30	30	30	ND
11-001-11-01 (T) uždavinio 11-001-11-01-06 (TP) priemonė: Veiksmingai koordinuoti ir vykdyti subjektų, kurių veikla susijusi su narkotinių ir psichotropinių medžiagų bei jų pirmtakų (prekursorių) teisėta apyvarta, veiklos priežiūrą
R-11-001-11-01-06-01	Patikrintų subjektų, vykdančių teisėtą veiklą, susijusią su narkotinėmis ir psichotropinėmis medžiagomis bei jų pirmtakais, dalis nuo visų ūkio subjektų, vykdančių veiklą, susijusią su šiomis medžiagomis (procentais)	18	18	18	ND
11-001-11-01 (T) uždavinio 11-001-11-01-07 (TP) priemonė: Atlikti pluoštinių kanapių tabako gaminių ir su tabako gaminiais susijusių gaminių gamybos, tiekimo rinkai bei tetrahidrokanabinolio (THC) kiekio šiuose gaminiuose ir šių gaminių gamybos metu susidarančiuose tarpiniuose produktuose priežiūros funkcijas
R-11-001-11-01-07-01	Priežiūros priemonių, mažinant didžiausios žalos pasireiškimo tikimybę ir mastą, įgyvendinimo baigtumas (procentais)	100	100	100
11-001-11-01 (T) uždavinio 11-001-11-01-08 (TP) priemonė: Išduoti tabako, tabako gaminių, su tabako gaminiais susijusių gaminių, alkoholio produktų gamybos ir didmeninės prekybos, narkotinių ir psichotropinių medžiagų ir jų prekursorių licencijas, pažymėjimus, leidimus pirkti ir (ar) naudoti etilo alkoholį ir leidimus pluoštinių kanapių gaminių gamybai
R-11-001-11-01-08-01	Pasikeitus teisės aktams, reglamentuojantiems paslaugų teikimą, NTAKD interneto svetainėje paskelbtas atnaujintas paslaugų aprašymas (darbo dienų skaičius)	15	10	10
R-11-001-11-01-08-02	Elektroninių ryšių priemonėmis pateiktų paraiškų gauti licencijas dalis nuo bendro pateiktų paraiškų skaičiaus (procentais)	75	80	85
11-001-11-01 (T) uždavinio 11-001-11-01-09 (TP) priemonė: Atlikti tabako gaminių ir su jais susijusių gaminių gamintojų ir (ar) importuotojų EU-CEG portale pateiktų pranešimų apie gaminius, skirtus Lietuvos rinkai, vertinimą
R-11-001-11-01-09-01	Įvertintų ir pripažintų neatitinkančių Lietuvos Respublikos teisės aktų reikalavimų, pranešimų pašalinimas iš ES bendro registravimo portalo EU-CEG dalis (procentais)	100	100	100	ND
11-001-11-01 (T) uždavinio 11-001-11-01-10 (TP) priemonė: Plėtoti socialinį dialogą su asocijuotomis ūkio subjektų struktūromis dėl psichoaktyviųjų medžiagų pasiūlos mažinimo
R-11-001-11-01-10-01	NTAKD kompetencijai priskirtų teisės aktų pažeidimų skaičiaus sumažėjimas dėl socialinio dialogo su asocijuotomis verslo struktūromis (procentais)	5	5	5	ND
11-001-11-01 (T) uždavinio 11-001-11-01-11 (TP) priemonė: Vykdyti narkotinių ir psichotropinių medžiagų ir jų prekursorių teisėtos apyvartos kontrolę naudojant inovatyvias formas (priemones) ir plėtoti Narkotinių ir psichotropinių medžiagų ir jų prekursorių teisėtos apyvartos kontrolės informacinę sistemą (PTAKIS) efektyviai šių medžiagų apyvartos stebėsenai užtikrinti
R-11-001-11-01-11-01	Įvertintų duomenų apie teisėtoje apyvartoje naudojamas narkotines ir psichotropines medžiagas ir jų prekursorius dalis nuo visų ūkio subjektų pateiktų duomenų (procentais)	100	100	100
R-11-001-11-01-11-02	Suplanuotų ir įgyvendintų Narkotinių ir psichotropinių medžiagų ir jų prekursorių teisėtos apyvartos kontrolės informacinės sistemos (PTAKIS) plėtrai būtinų darbų baigtumas (procentais)	100	100	100
11-001-11-02 (T) uždavinys. Užtikrinti psichoaktyviųjų medžiagų vartojimo paplitimo, padarinių ir paklausos bei pasiūlos mažinimo priemonių taikymo stebėseną
E-11-001-11-02-01	Statistinių duomenų apie psichoaktyviųjų medžiagų vartojimo ir jų apyvartos situaciją ir / ar tendencijas, surinkimo ir atliktos analizės baigtumas (procentais)	100	100	100
11-001-11-02 (T) uždavinio 11-001-11-02-01 (TN) priemonė: Vykdyti naujų psichoaktyvų efektą sukeliančių medžiagų stebėseną, atlikti analizę ir rizikos vertinimą bei teikti siūlymus dėl rinkos ribojimo priemonių taikymo
R-11-001-11-02-01-01	Naujų psichoaktyvų efektą sukeliančių medžiagų, kurioms atlikus rizikos vertinimą pritaikytos rinkos ribojimo priemonės, dalis nuo visų medžiagų apie kurias buvo gauta informacija (procentais)	92	92	92	ND
11-001-11-02 (T) uždavinio 11-001-11-02-02 (TP) priemonė: Atlikti tabako ir alkoholio produktų prekybos, gamybos, etilo alkoholio pirkimo ir panaudojimo duomenų analizę bei vykdyti psichoaktyviųjų medžiagų vartojimo, jų daromos ekonominės žalos sveikatai ir ūkiui stebėseną
R-11-001-11-02-02-01	Įvertintų ūkio subjektų ataskaitose pateiktų duomenų apie alkoholio ir tabako produktų gamybą, pardavimą ir panaudojimą dalis nuo visų gautų duomenų (procentais)	100	100	100
R-11-001-11-02-02-02	Parengtos Alkoholio vartojimo daromos žalos sveikatai bei ūkiui stebėsenos ir Kohortinio narkotikų vartotojų mirtingumo vertinimo tyrimo ataskaitos ir pateiktos Sveikatos apsaugos ministerijai ir Lietuvos Respublikos Vyriausybės kanceliarijai (skaičius)	–	2	–
11. SVEIKATOS VALSTYBĖS VEIKLOS SRITIS 2 programa. 11–002 (V) NARKOTIKŲ, TABAKO IR ALKOHOLIO KONTROLĖS VALDYMO PROGRAMA

33. 11-002 (V) programos „Narkotikų, tabako ir alkoholio kontrolės departamento valdymo programa“ įgyvendinimas prisidės prie NTAKD veiklos tikslo įgyvendinimo ir suplanuotų stebėsenos rodiklių pasiekimo. Įgyvendinant programą taip pat bus siekiama užtikrinti NTAKD vidaus administravimą, efektyviai ir kokybiškai valdyti įstaigos žmogiškuosius ir finansinius išteklius.

34. 11-002 (V) programos „Narkotikų, tabako ir alkoholio kontrolės departamento valdymo programa“ tęstinės veiklos uždavinys – valdyti kokybiškai ir efektyviai NTAKD žmogiškuosius ir finansinius išteklius – vykdomas pritraukiant, išlaikant ir ugdant kompetentingus darbuotojus, formuojant profesionalią darbuotojų komandą ir tobulinant žmogiškųjų išteklių valdymą. Be to, siekiama didinti visuomenės informatyvumą apie įstaigos veiklą ir užtikrinti atvirą, patikimą ir skaidrų NTAKD darbų viešinimą.

35. Ugdomos ir užtikrinamos darbuotojų profesinės kompetencijos, padedančios tinkamai ir efektyviai atlikti funkcijas, rezultatyviai įgyvendinti nustatytus tikslus bei prisitaikyti prie besikeičiančių profesinių darbo sąlygų.

36. Tęstinės veiklos uždavinys bus vykdomas efektyviai valdant finansinius ir materialinius išteklius ir siekiant kokybiškai ir operatyviai administruoti institucijos veiklą.

37. 11-002 (V) programos „Narkotikų, tabako ir alkoholio kontrolės departamento valdymo programa“ tęstinės veiklos uždaviniui įgyvendinti numatytos 3 tęstinės veiklos priemonės, viena iš jų – nefinansinė priemonė „Pritraukti, išlaikyti ir ugdyti kompetentingus darbuotojus“. Minėta priemonė bus įgyvendinta tobulinant darbuotojų sukauptą ekspertinę patirtį, kompetenciją ir profesionalumą, organizuojant mokymus, kvalifikacijos tobulinimo kursus ir (ar) dalyvaujant tarptautinėse darbo grupėse, gilinant ekspertines žinias.

38. Tęstinės veiklos uždavinys, priemonės ir joms numatyti asignavimai nurodyti 3 lentelėje „2025– 2027 metų (11-002) (V) programos „Narkotikų, tabako ir alkoholio kontrolės departamento valdymo programa“ uždaviniai, priemonės, asignavimai ir kitos lėšos (tūkst. eurų)“, o jų siekiami pagrindiniai veiklos rezultatai – 4 lentelėje „Programos uždaviniai, priemonės, stebėsenos rodikliai ir jų reikšmės“.

39. 11-002 (V) Narkotikų, tabako ir alkoholio kontrolės departamento valdymo programos trukmė tęstinė.

40. 11-002 (V) Narkotikų, tabako ir alkoholio kontrolės departamento valdymo programos koordinatorius – NTAKD direktorė Rita Sketerskienė, el. p. rita.sketerskiene@ntakd.lt,
tel. +370 657 15037, adresas: Šv. Stepono 27A, Vilnius.

11. SVEIKATOS VALSTYBĖS VEIKLOS SRITIS 11-002 (V) NARKOTIKŲ, TABAKO IR ALKOHOLIO KONTROLĖS DEPARTAMENTO VALDYMO PROGRAMA 11-002-12-01 TĘSTINĖS VEIKLOSUŽDAVINYS VALDYTI KOKYBIŠKAI IR EFEKTYVIAI NTAKD ŽMOGIŠKUOSIUS IR FINANSINIUS IŠTEKLIUS 3 grafikas. Programa „Narkotikų, tabako ir alkoholio kontrolės departamento valdymo programa“ ir jos uždavinys

3 lentelė. 2025–2027 metų programos (11-002) (V) „Narkotikų, tabako ir alkoholio kontrolės departamento valdymo programos“ uždaviniai, priemonės, asignavimai ir kitos lėšos, tūkst. eurų

Valstybės veiklos srities, programos,uždavinio, priemonės kodas, požymis	Uždavinio, priemonės pavadinimas	2025 metų asignavimai	2026 metų asignavimai	2027 metų asignavimai	Vyriausybės programos nuostatų įgyvendinimo plano, Nac. darbotvarkės, NPP ir (arba) nacionalinės plėtros programos akronimas ir elemento kodas

iš viso	iš jų darbo užmokesčiui	iš viso	iš jų darbo užmokesčiui	iš viso	iš jų darbo užmokesčiui

1	2	3	4	5	6	7	8	9
11-002-12-11 (T)	Valdyti kokybiškai ir efektyviai NTAKD žmogiškuosius ir finansinius išteklius	1 334,0	1 145,0	1 415,0	1 217,0	1 391,0	1 193,0
11-002-12-11-01 (TP)	Valdyti finansinius ir materialinius išteklius, siekiant užtikrinti NTAKD veiklos administravimą	1 324,0	1 145,0	1 405,0	1 217,0	1 381,0	1 193,0
11-002-12-11-02 (TP)	Plėtoti ir palaikyti socialinį dialogą su visuomene, teikiant jai laiku ir patikimą informaciją apie NTAKD veiklą ir vykstančius pokyčius / tendencijas atitinkamose veiklos srityse	10,0	0,0	10,0	0,0	10,0	0,0
11-002-12-11-03 (TN)	Pritraukti, išlaikyti ir ugdyti kompetentingus darbuotojus	0,0	0,0	0,0	0,0	0,0	0,0
1. Lietuvos Respublikos valstybės biudžetas, iš viso	1 334,0	1 145,0	1 415,0	1 217,0	1 391,0	1 193,0
iš jo: 1.1. valstybės biudžeto lėšos	1 334,0	1 145,0	1 415,0	1 217,0	1 391,0	1 193,0
1.2. bendrojo finansavimo lėšos
1.3. Europos Sąjungos ir kitos tarptautinės finansinės paramos lėšos
1.4. pajamų įmokos ir kitos pajamos
2. Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos, nurodant atskirus šaltinius)
Iš viso programos pažangos ir regioninėms pažangos priemonėms finansuoti
Iš jų Lietuvos Respublikos valstybės biudžeto lėšomis finansuojamoms pažangos priemonėms
Iš jų iš kitų šaltinių finansuojamoms pažangos priemonėms
Iš viso programos tęstinės veiklos ir pervedimų priemonėms finansuoti	1 334,0	1 145,0	1 415,0	1 217,0	1 391,0	1 193,0
Iš jų Lietuvos Respublikos valstybės biudžeto lėšomis finansuojamoms tęstinės veiklos ir pervedimų priemonėms	1 334,0	1 145,0	1 415,0	1 217,0	1 391,0	1 193,0
Iš jų iš kitų šaltinių finansuojamoms tęstinės veiklos ir pervedimų priemonėms
Iš viso programai finansuoti (1+2)	1 334,0	1 145,0	1 415,0	1 217,0	1 391,0	1 193,0

4 lentelė. Programos uždaviniai, priemonės, stebėsenos rodikliai ir jų reikšmės

Stebėsenos rodiklio kodas	Uždavinių, priemonių, stebėsenos rodiklių pavadinimai ir matavimo vienetai	Stebėsenos rodiklių reikšmės	Susijęs strateginio planavimo dokumentas (VPNĮP, NPP, PP, RPP)

2025 metai	2026 metai	2027 metai

1	2	3	4	5	7
11-002-12-11 (T) uždavinys. Valdyti kokybiškai ir efektyviai NTAKD žmogiškuosius ir finansinius išteklius
R-11-002-12-11-01	Įstaigos darbuotojų (įskaitant vadovaujančius darbuotojus) vidutinė savanoriška kaita (procentais)	7,0	7,0	7,0
11-002-12-11 (T) uždavinio 11-002-12-11-01 (TP) priemonė: Valdyti finansinius ir materialinius išteklius, siekiant užtikrinti NTAKD veiklos administravimą
R-11-002-12-11-01-01	NTAKD valstybės tarnautojų ir darbuotojų, dalyvavusių kibernetinio saugumo mokymuose, dalis nuo visų darbuotojų skaičiaus (procentais)	50,0	55,0	55,0
V-11-002-12-11-01-02	Atliktų viešųjų pirkimų vertės, taikant žaliųjų pirkimų reikalavimus, dalis nuo visų pirkimų vertės (procentais)	100,0	100,0	100,0
11-002-12-11 (T) uždavinio 11-002-12-11-02 (TP) priemonė: Plėtoti ir palaikyti socialinį dialogą su visuomene, teikiant jai laiku ir patikimą informaciją apie NTAKD veiklą ir vykstančius pokyčius / tendencijas atitinkamose veiklos srityse
R-11-002-12-11-02-01	Parengtos ir išplatintos objektyvios, patikimos informacijos NTAKD svetainėje ir socialiniuose tinkluose apie įstaigos vykdomą veiklą dalis (procentais)	95,0	95,0	95,0
11-002-12-11 (T) uždavinio 11-002-12-11-03 (TN) priemonė: Pritraukti, išlaikyti ir ugdyti kompetentingus darbuotojus
R-11-002-12-11-03-01	NTAKD valstybės tarnautojų ir darbuotojų, kurie per ataskaitinius metus bent kartą tobulino kvalifikaciją, dalis nuo visų darbuotojų skaičiaus (procentais)	25,0	30,0	35,0

V SKYRIUS

ŽMOGIŠKIEJI IŠTEKLIAI

5 lentelė. Informacija apie NTAKD žmogiškuosius išteklius ir asignavimus jiems išlaikyti (tūkst. eurų)

Eil. Nr.	Įstaigos pavadinimas	2025 metai	2026 metai	2027 metai

Pareigybių skaičius	Išlaidos darbo užmokesčiui	Pareigybių skaičius	Išlaidos darbo užmokesčiui	Pareigybių skaičius	išlaidos darbo užmokesčiui

iš viso	iš jų valstybės tarnautojai

iš viso	iš jų valstybės tarnautojai

iš viso	iš jų valstybės tarnautojai

1	2	3	4	5	6	7	8	9	10	11
1.	NTAKD	42	34	1 145,0	42	34	1 217,0	42	34	1 193,0
Iš viso:	42	34	1 145,0	42	34	1 217,0	42	34	1 193,0

________________________